[pic] | EUROOPAN YHTEISÖJEN KOMISSIO |

Bryssel 21.10.2009

KOM(2009)547 lopullinen

KOMISSION KERTOMUS EUROOPAN PARLAMENTILLE JA NEUVOSTOLLE

toinen kertomus Euroopan maaseudun kehittämisen maatalousrahaston (maaseuturahaston) rahoituksen toteuttamisestaVarainhoitovuosi 2008

SISÄLLYSLUETTELO

1. Talousarviomenettely ja seuranta 3

2. Määrärahojen hoito ja rahoituksen toteuttaminen 5

2.1. Maksusitoumusmäärärahat 5

2.1.1. Maaseudun toimintaohjelmien maksusitoumusmäärärahat 5

2.1.2. Tekniseen apuun käytettävissä olevat maksusitoumusmäärärahat 6

2.2. Maksumäärärahat 6

2.2.1. Maaseudun toimintaohjelmien käytettävissä olevat määrärahat 6

2.2.2. Tekniseen apuun käytettävissä olevat määrärahat 11

3. Maaseuturahastosta rahoitettavien ohjelmien toteuttamisaste (% komission vuosina 2007 ja 2998 maksamista maatalousrahaston varoista) jäsenvaltioittain 14

TALOUSARVIOMENETTELY JA SEURANTA

Komissio hyväksyi varainhoitovuoden 2008 alustavan talousarvioesityksen (ATE) 2. toukokuuta 2007. Budjettivallan käyttäjälle ehdotettiin siinä maaseuturahaston osalta seuraavia määrärahoja (euroina):

Budjettikohta | Maksusitoumusmäärärahat | Maksumäärärahat |

05.040501 (Maaseudun kehittämisohjelmat) | 12 542 462 561,00 | 9 396 700 000,00 |

05.040502 (Tekninen apu) | 22 089 328,00 | 10 000 000,00 |

Suorien tukien vapaaehtoista mukauttamista koskevista säännöistä annettiin 27. maaliskuuta 2007 neuvoston asetus (EY) N:o 378/2007. Sen myötä maaseuturahaston maksusitoumusmäärärahat lisääntyivät 362 000 000,00 eurolla.

Näin ollen vuoden 2008 yleisessä talousarviossa, jonka parlamentti hyväksyi toisessa käsittelyssä 13. joulukuuta 2007, maaseuturahaston määrärahat olivat seuraavat:

Budjettikohta | Maksusitoumusmäärärahat | Maksumäärärahat |

05.040501 (Maaseudun kehittämisohjelmat) | 12 904 462 561,00 | 9 396 700 000,00 |

05.040502 (Tekninen apu) | 22 089 328,00 | 10 000 000,00 |

Vuoden 2007 lopulla komissio oli hyväksynyt maaseuturahastosta rahoitettavista 94 ohjelmasta vain 54. Loput 40 hyväksyttiin vuonna 2008 seuraavasti:

- Vuoden 2008 alussa hyväksyttiin 25 ohjelmaa, joiden osalta tehtiin maksusitoumusmäärärahojen 1 360 517 165,00 euron suuruiset erikseen esitettävät siirrot vuodelta 2007 vuodelle 2008.

- Niiden 15 ohjelman, joiden tarkastelua komissio ei ollut saanut päätökseen ennen vuoden 2007 loppua, osalta vuoden 2007 erä kohdennettiin uudelleen vuosille 2008–2013 talousarviota koskevasta kurinalaisuudesta tehdyn toimielinten välisen sopimuksen 48 kohdan mukaisesti.

Varainhoitovuoden 2007 talousarvioon vuosierän 2007 osalta otetut määrärahat peruutettiin näiden 15 ohjelman osalta, ja budjettivallan käyttäjä hyväksyi toukokuussa 2008 korjaavan talousarvion maksusitoumusmäärärahojen 370 376 764,00 euron lisämäärälle, joka vastaa vuosierän 2007 uudelleenkohdennuksen vuoden 2008 osuutta.

Toimielinten välisen sopimuksen 48 kohdan soveltaminen edellytti myös maaseudun kehittämisen rahoituskehyksen tarkistamista muuttamalla neuvoston päätöstä 2006/493/EY, joka koskee maaseudun kehittämiseen myönnettävän yhteisön tuen määrää vuosina 2007–2013 sekä sen jakautumisesta eri vuosille, ja päätöstä 2006/636/EY, joka koskee maaseudun kehittämiseen myönnettävän yhteisön tuen vuosittaista jakautumista jäsenvaltioille samana ajanjaksona.

Näin ollen maaseuturahastosta rahoitettavia toimintaohjelmia koskevassa budjettikohdassa käytettävissä olevat lopulliset maksusitoumusmäärärahat (tekninen apu pois luettuna) ovat 14 635 356 490,00 euroa.

On syytä huomata, että maksumäärärahat pysyivät vuonna 2008 samalla tasolla kuin parlamentin toisessa käsittelyssä 13. joulukuuta 2008 hyväksymässä talousarviossa, lukuun ottamatta vuoden lopulla tehtyä 82 995 000,00 euron siirtoa EMOTR:n ohjausosaston budjettikohtiin. Seuraavasta taulukosta käy ilmi tilanne budjettikohdittain (euroina):

Rahoitusväline/budjettikohta | Käytettävissä olevien maksumäärärahojen lisäys ("+") tai vähennys ("–") (€) |

Maaseuturahasto (05.040501) | –82 995 000,00 |

EMOTR:n ohjausosasto, tavoite 1 (05.04.02.01) ja EMOTR:n ohjausosasto Leader+ (05.040206) | + 82 995 000,00 |

Vaihtelut yhteensä (lisäys, vähennys) maaseudun kehittämisen osalta | 0,00 |

Seuraavassa luvussa kuvataan määrärahojen käyttöä.

MÄÄRÄRAHOJEN HOITO JA RAHOITUKSEN TOTEUTTAMINEN

Maksusitoumusmäärärahat

Maaseudun toimintaohjelmien maksusitoumusmäärärahat

Vuoden 2008 erän osalta käytettävissä olevat maksusitoumusmäärärahat (14 635 356 490,00 euroa) on käytetty kokonaisuudessaan (eli rahoitus on toteutunut 100-prosenttisesti). Seuraavasta taulukosta ilmenevät maaseuturahastosta rahoitettaviin ohjelmiin vuonna 2008 sidotut tosiasialliset määrät jäsenvaltioittain (euroina):

Jäsenvaltio | Maksusitoumusmäärärahojen käyttö vuonna 2008 |

AT | 594 709 669,00 |

BE | 63 957 784,00 |

BG | 581 200 565,00 |

CY | 24 772 842,00 |

CZ | 392 638 892,00 |

DE | 1 186 941 705,00 |

DK | 128 937 144,00 |

EE | 95 569 377,00 |

ES | 1 548 539 790,00 |

FI | 318 959 772,00 |

FR | 959 359 146,00 |

GR | 463 470 078,00 |

HU | 537 525 661,00 |

IE | 355 014 220,00 |

IT | 1 616 756 298,00 |

LT | 248 836 020,00 |

LU | 13 661 411,00 |

LV | 300 635 734,00 |

MT | 23 962 147,00 |

NL | 72 638 338,00 |

PL | 1 932 933 351,00 |

PT | 587 531 051,00 |

RO | 1 146 687 683,00 |

SE | 277 225 207,00 |

SI | 139 868 094,00 |

SK | 286 531 906,00 |

UK | 736 492 605,00 |

Yhteensä | 14 635 356 490,00 |

Tekniseen apuun käytettävissä olevat maksusitoumusmäärärahat

Neuvoston asetuksen (EY) N:o 1698/2005 69 artiklan 2 kohdassa säädetään, että 0,25 prosenttia maaseudun kehittämiseen myönnettävästä yhteisön tuesta käytetään komission hallinnoimaan tekniseen apuun. Varainhoitovuoden 2008 talousarviossa tähän tarkoitukseen oli käytettävissä 22 089 328,00 euroa maksusitoumusmäärärahoina. Vuoden 2008 lopulla maksusitoumusmäärärahoja oli käytetty 5 250 376,94 euroa.

Seuraavasta taulukosta ilmenee, miten ne käytettiin. Suurin osa vuoden 2008 maksusitoumusmäärärahoista liittyy eurooppalaisen maaseudun kehittämisverkoston perustamistoimiin ja SFC2007-tietojärjestelmän kehittämiseen.

[pic]

Maksumäärärahat

Maaseudun toimintaohjelmien käytettävissä olevat määrärahat

Maksumäärärahat maaseuturahastosta rahoitettaville ohjelmille olivat vuoden 2008 talousarviossa 9 396 700 000,00 euroa. Tästä käytettävissä olevasta määrästä siirrettiin 82 995 000,00 euroa marras- ja joulukuussa 2008 budjettikohtien 05.040201 ja 05.040206 vahvistamiseksi (EMOTR:n ohjausosaston mukaiset tavoite 1:tä ja Leader + -aloitetta koskevat ohjelmat ohjelmakaudella 2000–2006).

Vuoden 2008 lopussa maksumäärärahoja oli käytetty 8 538 840 673,98 euroa, ja käyttö jakaantui seuraavasti:

Ennakkomaksut: | 2 475 706 914,50 € |

Vuoden 2006 neljännen vuosineljänneksen korvaukset | 21 697 817,73 € |

Vuoden 2007 kolmannen vuosineljänneksen korvaukset | 116 058 716,24 € |

Vuoden 2007 neljännen vuosineljänneksen korvaukset | 1 697 255 282,24 € |

Vuoden 2008 ensimmäisen vuosineljänneksen korvaukset | 1 120 239 109,02 € |

Vuoden 2008 toisen vuosineljänneksen korvaukset | 1 303 099 545,58 € |

Vuoden 2008 kolmannen vuosineljänneksen korvaukset | 1 804 783 288,67 € |

Käyttö yhteensä vuonna 2008 | 8 538 840 673,98 € |

Eräitä ohjelmia (luettelo jäljempänä) koskevat vuoden 2008 toisen ja kolmannen vuosineljänneksen korvaukset olivat vuoden lopussa kokonaan tai osittain kesken, koska kyseisten ohjelmien vuosien 2007 ja 2008 maksusitoumusmäärärahat oli jo käytetty kokonaan ennakkomaksuihin ja aiempiin korvauksiin. Seuraavassa taulukossa esitetään tilanne niiden ohjelmien osalta, joiden maksumäärärahat oli jo käytetty ja joiden maksut piti lykätä vuoden 2009 alkuun (euroina):

Maaseuturahasto-ohjelma - CCI-nro | Q2 2008 (toinen vuosineljännes) | Q3 2008 (kolmas vuosineljännes) | Yhteensä |

Vlaanderen (2007BE06RPO001) | 2 634 830,50 | 2 634 830,50 |

Nordrhein-Westfalen (2007DE06RPO015) | 10 345 809,87 | 10 345 809,87 |

Aragon (2007ES06RPO002) | 12 299 213,27 | 16 291 566,28 | 28 590 779,54 |

Asturias (2007ES06RPO003) | 1 100 082,61 | 1 100 082,61 |

La Rioja (2007ES06RPO016) | 1 046 530,71 | 1 046 530,71 |

Ireland National (2007IE06RPO001) | 95 219 252,45 | 95 219 252,45 |

Yhteensä | 12 299 213,27 | 126 638 072,42 | 138 937 285,68 |

Erotus toisaalta käytettävissä olevien maksumäärärahojen kokonaismäärän ja toisaalta käytettyjen maksumäärärahojen ja kahteen edellisen ohjelmakauden budjettikohtaan siirretyn määrän välillä oli 774 864 326,02 euroa. Se osoittaa 8,2 prosentin alikäyttöä suhteessa talousarviossa käytettävissä oleviin määrärahoihin. Määrärahojen käyttämättä jättäminen johtuu pääasiassa siitä, että kolmannen vuosineljänneksen ilmoitetut menot olivat pienemmät kuin jäsenvaltioiden alun perin tiedoksiantamat ennusteet. Kyseiset määrärahat siirrettiin 13. helmikuuta 2009 tehdyllä komission päätöksellä SEC(2009) 164 vuoden 2009 talousarvioon C2-määrärahoina (määrärahat, joiden siirto on vahvistettu erikseen komission päätöksellä ja jotka on käytettävä ennen 31. joulukuuta 2009).

Jäljempänä oleva kaavio näyttää maksumäärärahojen kuukausikäytön vuonna 2008. Käyttötahtiin vaikuttaa se, että vuoden kuluessa on tehtävä neljä maksuilmoitusta, joiden toimittamispäivät ovat seuraavat: vuoden 2007 4. vuosineljännes 31. tammikuuta, vuoden 2008 1. vuosineljännes 30. huhtikuuta, vuoden 2008 2. vuosineljännes 31. heinäkuuta ja vuoden 2008 3. vuosineljännes 10. marraskuuta.

[pic]

Jäljempänä olevassa taulukossa esitetään komission kullekin jäsenvaltiolle kalenterivuonna 2008 maksamat määrät. Kyseessä ovat ennakot ja maksajavirastoille 16. lokakuuta ja 31. joulukuuta 2007 (vuoden 2007 neljäs vuosineljännes), 1. tammikuuta 2008 ja 31. maaliskuuta 2008 (vuoden 2008 ensimmäinen vuosineljännes), 1. huhtikuuta 2008 ja 30. kesäkuuta 2008 (vuoden 2008 toinen vuosineljännes) ja 1. heinäkuuta 2008 ja 15. lokakuuta 2008 (vuoden 2008 kolmas vuosineljännes) välisenä aikana aiheutuneet menot.

Vuoden 2006 neljännen vuosineljänneksen määrät, jotka liittyvät jäsenvaltioiden asetuksen (EY) N:o 1290/2005 siirtymäsäännösten nojalla ilmoittamiin menoihin, maksetaan sen jälkeen, kun komissio on lopullisesti hyväksynyt vastaavat ohjelmat. Tämän vuoksi maksuja suoritettiin vielä vuonna 2008. Maksut liittyvät ohjelmiin, joita ei ollut vielä hyväksytty varainhoitovuoden 2007 lopussa. Ne joko kohdennettiin uudelleen (toimielinten välisen sopimuksen 48 artikla) tai niistä tehtiin erikseen esitettävät maksusitoumusmäärärahojen siirrot vuodelta 2007 vuodelle 2008.

Vuoden 2007 kolmatta vuosineljännestä koskevat määrät (1. heinäkuuta 2007 ja 15. lokakuuta 2007 välisenä aikana aiheutuneet) liittyvät ohjelmiin, joissa vuoden 2007 maksusitoumusmäärärahat on käytetty loppuun, ja ne maksettiin vuoden 2008 määrärahoista.

[pic]

Vuonna 2008 korvausten (välimaksut) kokonaismäärä oli 6 063 133 759,48 euroa ja ennakoiden 2 475 706 914,50 euroa.

Jäljempänä olevasta taulukosta ilmenee jäsenvaltioille suoritettujen maksujen erittäin merkittävä lisääntyminen (+ 40,43 %) vuoteen 2007 verrattuna. Lisäys selittyy sillä, että vuonna 2008 korvaukset yli kaksinkertaistuivat (+ 155,21 %), kun taas ennakoiden määrän lasku oli vähäisempää (–33,18 %). Ennakoiden väheneminen johtuu siitä, että yli puolet oli maksettu jo vuonna 2007. Korvausten voimakas lisääntyminen taas on osoitus maaseudun kehittämisohjelmien asteittaisesta täytäntöönpanosta jäsenvaltioissa.

[pic]

Tekniseen apuun käytettävissä olevat määrärahat

Varainhoitovuoden 2008 talousarviossa tähän tarkoitukseen oli alun perin käytettävissä 10 000 000,00 euroa maksumäärärahoina. Budjettipääosaston tekemässä vuoden 2008 kokonaismäärärahasiirrossa siirrettiin 2 000 000,00 euroa toiseen budjettikohtaan maaseudun kehittämispolitiikan ulkopuolelle. Vuoden 2008 lopulla maksumäärärahoja oli käytetty 3 455 471,11 euroa.

Seuraavassa taulukossa esitetään maksetut määrät budjettikohdittain sekä merkittävimmät saavutukset. Erityisesti voidaan mainita eurooppalaisen maaseudun kehittämisverkoston ja maaseutualueiden seurantakeskuksen perustaminen.

[pic]

Huomattakoon, että osa SFC 2007 -tietojärjestelmän kehittämistä koskevassa budjettikohdassa vuonna 2008 käytetyistä maksumäärärahoista (316 624 euroa) liittyy vuonna 2007 tehtyihin sitoumuksiin.

JÄSENVALTIOIDEN MAKSAJAVIRASTOJEN ILMOITTAMIEN MENOJEN ANALYYSI MAASEUTURAHASTON TOIMINTALINJAN JA TOIMENPITEEN MUKAAN

Jäljempänä olevassa taulukossa esitetään menot, jotka jäsenvaltiot ovat ilmoittaneet kunkin maaseudun kehittämistoimenpiteen osalta vuonna 2007 (vuoden 2006 neljännestä vuosineljänneksestä vuoden 2007 kolmanteen vuosineljännekseen) ja vuonna 2008 (vuoden 2007 neljännestä vuosineljänneksestä vuoden 2008 kolmanteen vuosineljännekseen). Lisäksi kunkin maaseudun kehittämistoimenpiteen osalta esitetään vertailu muihin ilmoitettuihin menoihin ohjelmien alusta lähtien (vuoden 2006 neljännestä vuosineljänneksestä vuoden 2008 kolmanteen vuosineljännekseen) ja rahoitussuunnitelmissa 2007–2013 esitettyihin määriin (miljoonaa euroa). Vertailu osoittaa, missä määrin tosiasiallinen toteutuminen vastaa ohjelmissa esitettyjä ennusteita.

Sen mukaan vuonna 2008 21,3 prosenttia kyseisistä määristä koskee toimintalinjaan 1 kuuluvien toimenpiteiden menoja, 75,0 prosenttia toimintalinjaan 2 kuuluvien toimenpiteiden ja 1,9 prosenttia toimintalinjaan 3 kuuluvien toimenpiteiden menoja. Profiili osoittaa merkittäviä eroja suhteessa joulukuun 2008 lopussa voimassa olleeseen koko kautta 2007–2013 koskevaan rahoitussuunnitelmaan (34 % toimintalinjassa 1, 43,7 % toimintalinjassa 2 ja 13,4 % toimintalinjassa 3).

Tilanne johtuu valtaosin toimintalinjan 2 toimenpiteiden luonteesta, sillä niissä tuet maksetaan usein joko sopimusten perusteella edellisellä ohjelmakaudella tai vuosittaisina maksuina. Toimintalinjoihin 1 ja 3 liittyvät viivästymiset selittyvät sillä, että investointihankkeiden hyväksyntämenettely (myöntämisedellytysten julkaiseminen, tuensaajaehdokkaiden hakemusten vastaanottaminen, valintamenettely jne.) ja toteuttamisaika ovat pidemmät.

Kunkin ohjelman kehittämisstrategiassa esitetty toimintalinjojen välinen tasapaino saavutetaan sitä mukaa kun maaseuturahastosta rahoitettavien ohjelmien täytäntöönpano etenee. Kun vuoden 2008 prosenttiosuuksia verrataan vuoden 2007 prosenttiosuuksiin, tällainen kehitys on jo näkyvillä; esimerkiksi toimintalinjan 2 osuus ilmoitetuista menoista oli 81,6 % vuonna ja 75,0 % vuonna 2008. Toimintalinjassa 1 suuntaus on päinvastainen, 16,0 % vuonna 2007 ja 21,3 % vuonna 2008.

[pic]

MAASEUTURAHASTOSTA RAHOITETTAVIEN OHJELMIEN TOTEUTTAMISASTE (% KOMISSION VUOSINA 2007 JA 2998 MAKSAMISTA MAATALOUSRAHASTON VAROISTA) JÄSENVALTIOITTAIN

Seuraavan sivun kaaviossa esitetään maaseuturahaston rahoituksen toteutumisaste ohjelmakauden alusta lähtien. Siihen sisältyvät jäsenvaltioiden vuoden 2008 viimeisen vuosineljänneksen osalta maksamat määrät (jotka komissio siis korvaa varainhoitovuoden 2009 talousarviosta) verrattuina vuosille 2007 ja 2008 myönnettyihin määrärahoihin. Toteutumisaste on kaikkien maatalousrahastosta rahoitettavien ohjelmien osalta 71,7 %.

Kaaviosta ilmenee, että neljää ohjelmaa (Malta, Liettua, Bulgaria ja Latvia) lukuun ottamatta kaikissa ohjelmissa oli käytetty jäsenvaltion tasolla yli 50 % vuosien 2007 ja 2008 yhteenlasketuista sitoumuksista.

Viiden jäsenvaltion (Irlanti, Ranska, Luxemburg, Itävalta ja Belgia) ilmoittamat menot taas ylittävät vuosien 2007 ja 2008 yhteenlasketun määrän. Ylitys on pitänyt maksaa vuoden 2009 vuotuisesta sitoumuksesta.

[pic]